CELEX: 62017TN0139
Language: da
Date: 2017-03-06 00:00:00
Title: Sag T-139/17: Sag anlagt den 6. marts 2017 — Kibelisa mod Rådet

24.4.2017   
            
            
               DA
            
            
               Den Europæiske Unions Tidende
            
            
               C 129/30
            
         Sag anlagt den 6. marts 2017 — Kibelisa mod Rådet
   (Sag T-139/17)
   (2017/C 129/45)
   Processprog: fransk
   
      Parter
   
   
      Sagsøger: Roger Kibelisa (Kinshasa, Den Demokratiske Republik Congo) (ved advokat O. Okito)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Forordning (EU) 2016/2230 om gennemførelse af Rådets afgørelse (FUSP) 2016/2231 af 12. december 2016 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo, og om ændring af afgørelse 2010/788/FUSP annulleres, for så vidt som den vedrører Roger Kibelisa.
            
         
               —
            
            
               Rådet bærer sine egne omkostninger og betaler sagsøgerens og alle intervenienternes omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Første anbringende vedrørende en tilsidesættelse af væsentlige formforskrifter begået af Rådet, herunder navnlig en tilsidesættelse af sagsøgerens ret til forsvar, en tilsidesættelse af den begrundelsespligt, som påhviler Rådet, og en tilsidesættelse af sagsøgerens ret til adgang til effektive retsmidler.
            
         
               2.
            
            
               Andet anbringende vedrørende en tilsidesættelse af generelle EU-retlige principper, idet Rådet har tilsidesat sagsøgerens ejendomsret.